Ministru kabineta rīkojuma projekta

**„Par valsts īpašuma objekta Stoļerovā, Stoļerovas pagastā, Rēzeknes novadā, nodošanu privatizācijai”**

sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta „Par valsts īpašuma objekta Stoļerovā, Stoļerovas pagastā, Rēzeknes novadā, nodošanu privatizācijai” (turpmāk – Rīkojuma projekts) mērķis ir, ievērojot likuma “Par valsts un pašvaldību īpašuma objektu privatizāciju” tiesisko regulējumu, nodot privatizācijai valsts nekustamo īpašumu “Kūts” Stoļerovā, Stoļerovas pagastā, Rēzeknes novadā (kadastra Nr. 7892 002 0254) – zemes vienību (zemes vienības kadastra apzīmējums 7892 002 0393) 2650 m2 platībā, un būvi (būves kadastra apzīmējums 7892 002 0254 001) Tūju ielā 3, Stoļerovā, Stoļerovas pagastā, Rēzeknes novadā.  Ar Ministru kabineta rīkojuma spēkā stāšanās brīdi tiks uzsāktas darbības īpašuma tiesību sakārtošanai un ar to saistīto ierakstu veikšanai publiskajos datu reģistros, kā arī attiecīgā īpašuma privatizāciju.  Rīkojuma projekts stājas spēkā pēc tā parakstīšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts sagatavots, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5. panta pirmo daļu, 6. panta pirmo, otro un trešo daļu, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12. panta pirmo, otro, trešo, ceturto un sesto daļu, 66. panta pirmo daļu, likumu „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta septīto daļu, likuma „Par nekustamā īpašuma ierakstīšanu zemesgrāmatās” 36. panta otro daļu un Latvijas Republikas Civillikuma 930. pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I Informācija par Rīkojuma projekta sagatavošanas pamatu**  Akciju sabiedrības “Publisko aktīvu pārvaldītājs Possessor (Privatizācijas aģentūra)” (iepriekšējais nosaukums – valsts akciju sabiedrība “Privatizācijas aģentūra”) (turpmāk – Privatizācijas aģentūra) Privatizācijas ierosinājumu reģistrā 2006. gada 31. augustā ar Nr. 1.596 reģistrēts Stoļerovas pagasta padomes privatizācijas ierosinājums par valsts īpašuma objekta – nekustamā īpašuma (kadastra Nr.7892 002 0254) Stoļerovā, Stoļerovas pagastā, Rēzeknes rajonā (pēc administratīvi teritoriālās reformas – Stoļerovas pagastā, Rēzeknes novadā) privatizāciju.  Likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta septītā daļa nosaka, ka uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali.  Saskaņā ar Ministru kabineta 2008. gada 13. novembra rīkojumu Nr.714 “Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi” pielikuma 22. punktu Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas valsts īpašuma objekta - nekustamā īpašuma (kadastra Nr.7892 002 0254), Stoļerovā, Stoļerovas pagastā, Rēzeknes novadā, atzīšanai par bezīpašnieka mantu.  Ar Rīgas pilsētas Vidzemes priekšpilsētas tiesas 2012. gada 15. februāra spriedumu (stājies likumīgā spēkā 2012. gada 7. martā) lietā Nr. C30721210 nolemts apmierināt Privatizācijas aģentūras pieteikumu un konstatēt juridisko faktu, ka ēka (būve), kas atrodas uz zemesgabala ar kadastra Nr. 7892 002 0254 “Katlu māja”, Stoļerovas pagastā, Rēzeknes novadā, ir bezīpašnieka lieta.  Saskaņā ar Valsts ieņēmumu dienesta Nodokļu parādu piedziņas pārvaldes vēstuli Nr.4.2.3/36282 ar 2012. gada 26. aprīļa valstij piekritīgās mantas pieņemšanas un nodošanas aktu Nr.007360 par bezsaimnieka mantu atzītais nekustamais īpašums, kas atrodas uz zemesgabala ar kadastra Nr.7892000254 “Katlu māja”, Stoļerovā, Stoļerovas pagastā, Rēzeknes novadā, ņemts valsts uzskaitē. Ar 2016. gada 12. maija Valstij piekritīgā nekustamā īpašuma nodošanas un pieņemšanas aktu Nr.000520 un 2016. gada 12. maija Aktu par valstij piekrītošas būves, kas atrodas uz zemesgabala ar nekustamā īpašuma kadastra Nr.7892 002 0254, zemes vienības kadastra apzīmējums 7892 002 0254, “Katlu māja”, Stoļerovas pagastā, Rēzeknes novadā, nodošanu un pārņemšanu Privatizācijas aģentūras valdījumā, nekustamais īpašums nodots Privatizācijas aģentūras valdījumā.  Valsts zemes dienesta Latgales reģionālā nodaļa 2007. gada 13. novembra vēstulē Nr.2B-2.1/846 sniegusi informāciju, ka zemes vienībai ar kadastra Nr.7892 002 0254 vēsturiskā piederība uz 1940. gada 21. jūliju nav konstatēta.  Kadastrālās uzmērīšanas rezultātā būvei piešķirta adrese Tūju iela 3, Stoļerova, Stoļerovas pagasts, Rēzeknes novads, būves nosaukums – kūts un būves kadastra apzīmējums 7892 002 0254 001 (turpmāk – Būve). Nekustamā īpašuma valsts kadastra informācijas sistēmā, pamatojoties uz Rēzeknes novada pašvaldības 2017. gada 16. novembra lēmumu par zemes gabala sadali, 2017. gada decembrī reģistrēta Būvei piekrītošā zemes vienība ar kadastra apzīmējumu 7892 002 0393 un kopējo platību 0,2650 ha, izveidojot nekustamo īpašumu “Katlu māja” Stoļerovas pagastā, Rēzeknes novadā, kadastra Nr.7892 002 0254. Kā zemes vienības ar kadastra apzīmējumu 7892 002 0393 tiesiskā valdītāja reģistrēta Rēzeknes novada pašvaldība.  Saskaņā ar Rēzeknes novada pašvaldības Stoļerovas pagasta pārvaldes 2018.gada 12.februāra lēmumu Nr.1.3./3 “Par nosaukuma „Katlu māja” maiņu nekustamajam īpašumam ar kadastra Nr.7892 002 0254 uz nosaukumu „Kūts”” nekustamajam īpašumam ar kadastra Nr.7892 002 0254 ir mainīts nosaukums – no “Katlu māja” uz “Kūts”.  Atbilstoši Rīgas pilsētas Vidzemes priekšpilsētas tiesas 2012. gada 15. februāra spriedumam lietā Nr.C30721210 Būve atzīta par bezīpašnieka mantu un atbilstoši Latvijas Republikas Civillikuma 930. pantam ir piekritīga valstij.  Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu zeme, kuras piederība 1940.gada 21.jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves).  Ņemot vērā minēto, zemes vienība nepamatoti atzīta par piekritīgu pašvaldībai un nekustamā īpašuma “Kūts” (kadastra Nr.7892 002 0254) Stoļerovas pagastā, Rēzeknes novadā, sastāvā esošā zemes vienība ar kadastra apzīmējumu 7892 002 0393, uz kuras Būve atrodas, piekrīt valstij un ierakstāma zemesgrāmatā uz valsts vārda.  **II Informācija par valsts īpašuma objektu**   1. **Valsts nekustamā īpašuma sastāvs.**   Valsts nekustamais īpašums “Kūts” (kadastra Nr.7892 002 0254) – zemes vienība (zemes vienības kadastra apzīmējums 7892 002 0393) 2650 m2 platībā (turpmāk – zemes vienība) un Būve (būves kadastra apzīmējums 7892 002 0254 001) kopējā platība, 1046,6 m2 Tūju ielā 3, Stoļerovā, Stoļerovas pagastā, Rēzeknes novadā (turpmāk viss kopā – Objekts).  **2. Īpašuma tiesības.**  Objekts zemesgrāmatā nav ierakstīts.  Saskaņā ar Rīgas pilsētas Vidzemes priekšpilsētas tiesas 2012. gada 15. februāra spriedumu (spriedums stājies likumīgā spēkā 2012. gada 7. martā) lietā Nr.C30721210 atzīts, ka Būve ir bezīpašnieka lieta. Atbilstoši Latvijas Republikas Civillikuma 930. panta piezīmei nekustamas bezīpašnieka lietas piekrīt valstij.   1. **Valdītājs.**   Objekta sastāvā esošās zemes vienības tiesiskais valdītājs – Rēzeknes novada pašvaldība.  Objekta sastāvā esošās Būves tiesiskais valdītājs ir Privatizācijas aģentūra.   1. **Noma.**   Objekts nav iznomāts.   1. **Pirmpirkuma tiesības.**   Objektam nav pirmpirkuma tiesīgās personas.    Rīkojuma projekts paredz nodot Objektu privatizācijai, kā arī ierakstīt to zemesgrāmatā uz valsts vārda Privatizācijas aģentūras personā.  Saskaņā ar Pabeigšanas likuma 6.panta otro daļu Ministru kabinets Privatizācijas likuma 12.panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Pabeigšanas likuma pārejas noteikumu 14.2 punktā ir noteikts, ja laikā līdz šā likuma 6.panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6.panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts.  Jāņem vērā, ka tiesas spriedums, ar kuru konstatēts, ka uz zemes vienības esošās būves ir bezīpašnieka lieta, stājās spēkā 2012. gada 7.martā. Valsts ieņēmumu dienests Būvi nodeva Privatizācijas aģentūras valdījumā 2016.gada 12.maijā, pēc tam tika veikta Būves kadastrālā uzmērīšana, bet privatizācijai nododamais zemesgabals izveidots 2017.gada 16.novembrī. Tai pat laikā, ja arī Pabeigšanas likuma 6. panta otrajā daļā noteiktais termiņš netiek ievērots, tad ar privatizācijas ierosinājuma iesniegšanu ir uzsākta administratīvā lieta, kas paredz Ministru kabinetam pieņemt administratīvo aktu, t.i. pieņemt lēmumu par attiecīga valsts īpašuma objekta nodošanu privatizācijai vai atteikumu nodot to privatizācijai.  Lai izvērtētu vai Objekts nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu, Rīkojuma projekts tiek izsludināts Valsts sekretāru sanāksmē. Gadījumā, ja kādai institūcijai minētais valsts īpašuma objekts būs nepieciešams valsts pārvaldes uzdevumu izpildei, tad konkrētai institūcijai būs jāsagatavo atteikums nodot to privatizācijai. Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6.panta otrajai un piektajai daļai Ministru kabinets ir tā institūcija, kas pieņem gala lēmumu par noteikta valsts īpašuma objektu nodošanu vai atteikumu nodot privatizācijai. |
| 3. | Projekta izstrādē iesaistītās institūcijas un publiskas personas kapitālsabiedrības | Akciju sabiedrība “Publisko aktīvu pārvaldītājs Possessor (Privatizācijas aģentūra)” un Ekonomikas ministrija. |
| 4. | Cita informācija | Akciju sabiedrība “Publisko aktīvu pārvaldītājs Possessor (Privatizācijas aģentūra)” segs izdevumus, kas radīsies Rīkojuma projekta 1. punktā minēto nekustamo īpašumu ierakstot zemesgrāmatā uz valsts vārda akciju sabiedrības “Publisko aktīvu pārvaldītājs Possessor (Privatizācijas aģentūra)” personā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektus, pamatojoties uz Privatizācijas likuma 12.panta pirmo, otro, trešo, ceturto un sesto daļu, 66.panta pirmo daļu un Pabeigšanas likuma 6.panta pirmo un trešo daļu. Līdz ar to šis jautājums neparedz ieviest tiesiskā regulējuma izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Akciju sabiedrība “Publisko aktīvu pārvaldītājs Possessor (Privatizācijas aģentūra)” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Akciju sabiedrība “Publisko aktīvu pārvaldītājs Possessor (Privatizācijas aģentūra)” veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ekonomikas ministrs R. Nemiro**

**Vīza: Valsts sekretārs Ē. Eglītis**

Šķestere 67021419

[eva.skestere@pa.gov.lv](mailto:eva.skestere@pa.gov.lv)

Reitere 67013087

[Vita.Reitere@em.gov.lv](mailto:alvis.bernans@em.gov.lv)